Koszyncin: chop spŏlōł budōnek ze gołymbiami we postrzodku
Policyjōny zastawiyli miyszkańca Koszyncina podyjzdrzanego ô podpŏlynie budōnku ôd gminy i zabicie ze ôsobliwym ôkruciyństwym bydōncych we postrzodku gołymbi. Decyzyjōm prokuratora, podpalacz ôstanie pod policyjnym dozorym.
Do zdarzyniŏ doszło we sztwŏrtek niyskoro na wieczōr. Po 22.00 we flamach stanōł budōnek gospodarczy ôd Gminy Koszyncin. Po ôpanowaniu ôgnia ôd fojermanōw pokŏzało sie, iże we postrzodku bōł gołymbnik. Żywcym spŏlyło sie pŏrãdziesiōnt ptŏkōw. W czasie niyspełna trzech godzin ôd wybuchu ôgnia policyjōny zastawiyli podpŏlacza, kerym pokŏzoł sie 63-letni miyszkaniec. Pokŏzało sie, iże ptŏki nerwowały chopa, tōż podpŏlōł budōnek, w kerym sie znojdowały. 63-latek ôdpowiy przed gyrichtym. Grozi mu 5 lŏt heresztu. Prokurator uzdoł, iże ôstanie terŏz pod policyjnym dozorym.
Zdrzōdło i foto: KPP Lubliniec
szl_Latn szl_Latn szl_Latn nno_Latn